CELEX: 62009CN0393
Language: sk
Date: 2009-10-05 00:00:00
Title: Vec C-393/09: Návrh na začatie prejudiciálneho konania, ktorý podal Nejvyšší správní soud (Česká republika) 5. októbra 2009 — Bezpečnostní softwarová asociace — Svaz softwarové ochrany/Ministerstvo kultury

16.1.2010   
            
            
               SK
            
            
               Úradný vestník Európskej únie
            
            
               C 11/14
            
         Návrh na začatie prejudiciálneho konania, ktorý podal Nejvyšší správní soud (Česká republika) 5. októbra 2009 — Bezpečnostní softwarová asociace — Svaz softwarové ochrany/Ministerstvo kultury
   (Vec C-393/09)
   2010/C 11/24
   Jazyk konania: čeština
   
      Vnútroštátny súd, ktorý podal návrh na začatie prejudiciálneho konania
   
   Nejvyšší správní soud
   
      Účastníci konania pred vnútroštátnym súdom
   
   
      Žalobca: Bezpečnostní softwarová asociace — Svaz softwarové ochrany
   
      Odporca: Ministerstvo kultury
   
      Prejudiciálne otázky
   
   
               1.
            
            
               Má sa článok 1 ods. 2 smernice Rady 91/250/EHS zo 14. mája 1991 o právnej ochrane počítačových programov (1) vykladať tak, že na účely autorskoprávnej ochrany počítačového programu ako autorského diela sa podľa uvedenej smernice „vyjadrením počítačového programu v akejkoľvek forme“ rozumie tiež grafické užívateľské rozhranie počítačového programu alebo jeho časť?
            
         
               2.
            
            
               V prípade kladnej odpovede na prvú otázku, predstavuje televízne vysielanie, ktorým sa verejnosti umožňuje zmyslové vnímanie grafického užívateľského rozhrania počítačového programu alebo jeho časti, ale bez možnosti tento program aktívne ovládať, verejný prenos autorského diela alebo jeho časti v zmysle článku 3 ods. 1 smernice Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (2)?
            
         
      (1)  Ú. v. ES L 122, s. 42; Mim. vyd. 17/001, s. 114.
   
      (2)  Ú. v. ES L 167, s. 10; Mim. vyd. 17/001, s. 230.